এ প্রসঙ্গে যুক্তরাষ্ট্রের ইলিনয় স্টেট ইউনিভার্সিটির সরকার ও রাজনীতি বিভাগের অধ্যাপক আলী রিয়াজ বলেন, ‘খালেদা জিয়াকে ছাড়া নির্বাচন নয়’- এই নীতি থেকে বিএনপি ক্রমেই সরে আসতে শুরু করার পর থেকেই বিএনপিতে একটি রাজনৈতিক পালাবদলের গন্ধ পাওয়া যাচ্ছিলো। এর কিছুদিন পরে জাতীয় ঐক্যফ্রন্ট গঠনের সিদ্ধান্ত এলে ঐক্যে ড. কামালসহ বেশকিছু নেতার তোড়জোড় চোখে আসে। বিষয়টি প্রথম দিকে ততটা জটিল করে দেখার মতো অবস্থায় না গেলেও তা ক্রমেই জটিলতর অবস্থার দিকে গড়াচ্ছে। বিএনপি নেতা ও আইনজীবীদের মধ্যে দলীয় নেত্রীকে ফেলে ঐক্যের একজন নেতাকে মুক্ত করার প্রচেষ্টা চলছে। ফলে এটা বলার অপেক্ষা রাখে না যে, এই প্রবণতা নেতৃত্ব পরিবর্তনেরই নামান্তর। অন্যদিকে বিএনপিকে কুক্ষিগত রাখার একমাত্র ব্যক্তি তারেক রহমানকে সরাতে ড. কামালকে যে জাতীয় ঐক্যে আনা হয়েছে তাতো ব্যারিস্টার মাইনুলের ফোনালাপের মাধ্যমেই স্পষ্ট হয়ে ওঠে।